
Tibi,  vir  ingeniosissime  et  doctissime,  has  studiorum  primi- 
tias  libenter  consecro. 

Quamvis  tibi  non  essem  devinctus,  propter  multa  erga  me 
benejicia,  quce  tam  animi  benignitatem  quam  sententiarum  li- 
beralitatem  ostendunt,  cuiquam  has  paginas  me  plus  decet  de¬ 
dicare,  quam  illi  qui  indagationibus  de  re  cognata  subtilibus 
et  ingeniosis  post  se  omnes  Icmge  reliquit  ? 

Vivas  et  valeas,  philosophiae  decus,  ingenii  patronus,  rerum 
naturae  felix  interpres. 

IVIuTATiONES  in  dotibus  materiae  manifestis, 
atque  in  mutuo  connexu  diversarum  ejus  par¬ 
tium,  phgenomena  quee  comitantur,  a  prsesentia 
et  potestate  quorundam  principiorum  ad  eam 
pertinentium,  suaque  natura  perquam  subtili¬ 
um,  exoriuntur.  Eorum  dotes  privatas  et  pro¬ 
prias  nos  prorsus  ignoramus ;  neque  alia  origine 
vel  existere  didicimus,  quam  mutatione  illa  ma¬ 
nifesta,  singulari,  quam  in  conditione  rerum  si¬ 
bi  subjectarum  efficere  conspicimus. 

DE  ELECTRICITATE. 

Si  tamen  illorum,  paucorum  licet,  penetrabi¬ 
lium  ac  difFusibilium  principiorum  actio  suspensa 
esset,  cuncta  natura,  quoad  cognovimus,  ab  eo 
tempusculo  eadem  semper  conditione  maneret : 
Principium  vitale,  quod  animam  et  pulchritu¬ 
dinem  mundo  impertiit,  quasi  extinctum  quies¬ 
ceret  :  unaqueeque  naturae  corpuscula  pristinam 
conditionem  immutatam  retinerent,  atque  hila¬ 
ris  facies  naturae  tenebricosa  fieret,  immobilis, 
inanima. 

Pulchritudinem  suam  atque  varietatem,  vi 
attractionis  soli  natura  debet ;  attractioni  scili¬ 
cet  significatu  latissimo  intellectse,  quo  non 
tantum  gravitatio  inter  massas  ponderosas  com¬ 
prehenditur,  sed  cohassio  quoque  affinitasque 
chemica :  neque  minus  viribus  Caloris,  Elec- 
tricitatis.  Principii  vitae  animalis  et  vegetabi- 
dis.  Lucis,  Magnetis.  Haec  quidem  potentia 
instrumenta  videntur,  quae  rerum  opifex  adhi¬ 
buit  ut  statum  earundem  mutaret,  suisque  con¬ 
siliis  in  mundo  regendo  subjiceret.  Medium 
quasi  locum  in  ordine  rerum  inter  res  intellec¬ 
tuales  et  materiales  obtinent,  et  has  cum  illis 
mutuo  connectunt.  Cunctis  iis  mens  humana 

potentiam  suam  in  orbem  materialem  debet; 
namque  potentia  peculiari  nonnullorum,  qua 
‘Cgeterorum  effectibus  obstant,  atque  motibus 
qtios  inter  massas  materiae  instituunt,  fiunt,  sub 
intellectus  imperio,  pollentissima  instrumenta, 
quibus  imbecilla  ejus  et  circumscripta  quasi 
manus,  conditionem  materiae  permutet,  usibus¬ 
que  idoneis  accommodet. 

In  haec  quidem  actuosissima  ministeria  po¬ 
tentia  hominis  non  alio  limite  coerceri  videtur, 
quam  virium  suarum  tam  animi  quam  corporis 
angustia,  ultra  certos  fines,  illas  rerum  ordina¬ 
tiones  qusd  istis  evolvendis  necessariae  sunt,  ef¬ 
ficere  impote. 

Fieri  potest,  ut  discrimina  quae  varios  or¬ 
dines  naturarum  intellectualium  distinguunt, 
maxima  parte  constituta  sint  pro  portione  or¬ 
bis  materialis  eis  subjecta,  scilicet  pro  scientia 
sua  legum  quibus  haec  subtilissima  elementa 
agendo  parent.  Constat  saltem,  hujus  generis 
cogitata  difficilia,  alta,  subtilia,  quae  cognition¬ 
em  earundem  legum,  atque  dominium  nobis 
simul  per  materiam  extenderunt,  suscepta  fuisse 
a  splendidis  istis  ingeniis  identidem  apud  mor- 

tales,  ut  genus  humanum  decorent,  exortis,  quee 
vero  in  his  nobilissimis  indagationibus  solis  ido¬ 
neam  sui  acuminis  exercitationem  invenere. 

Qu£e  vero  cunque  naturae  pheenomena,  artis 
opera,  contemplamur,  illorum  principiorum  un¬ 
um  vel  plura  solum  ministrum  reperimus,  a  quo 
mutationes,  quse  in  materia  fiunt,  dictis  phaeno¬ 
menis  vel  operibus  necessariee,  omnes  peragun¬ 
tur.  Exempli  gratia,  calor  et  gravitas  in  aeris 
et  aquae  elementa  operantes,  origines  motui  co¬ 
piosas  praestant,  non  tantum  in  conjunctionibus 
materiae  artificiosis  quas  homo  confingit,  sed  sub¬ 
limibus  almae  naturae  ordinationibus.  Vaporis 
resiliendi  vis,  lapsus  fluminis,  aestus  reciproca¬ 
tio,  motus  maris  et  aeris  ambientis,  exempla 
sunt  pollentissima  horum  duorum  principiorum, 
tam  conjunctorum  quam  singulorum,  efficaciae, 
in  motu  generando. 

Cohaerentiae  quidem,  calore  affectae,  universa 
varietas  quae  existit,  universae  mutationes  quae 
fiunt  in  mechanica  naturae  conditione  sunt  attri¬ 
buendae.  Corpusculis  rerum,  aliorum  quorun- 
dam  principiorum  nisu,  extra  sphaeram  per  quam 
haec  agit  remotis,  aut  caloris  ope  intra  eandem  re- 

dactis,  formae  et  magnitudines  glomeraminum 
materiee  hoc  modo  mutantur,  atque  ingentes 
faciei  orbis  terrarum  inaequalitatum  alterna¬ 
tiones  gignuntur.  Actioni  quoque  hujus  prin¬ 
cipii  debitse  sunt,  sub  certis  conditionibus,  ra- 
rissimse  et  pulcherrimae  naturse  gemmee  nul¬ 
la  arte  imitabiles :  homo  enim,  utcunque  ele¬ 
mentorum,  unde  fiunt,  sciens,  in  eam  tamen 
conditionem,  qua  ad  istas  constituendas  coiere, 
perducere  nescit.  Vi  cohaerendi  quoque  deben- 
tur  formae  Regni  Animalis,  Vegetabilis,  Fos¬ 
silis,  privatae ;  ejus  enim  opera  partes  eorum  so¬ 
lidae,  de  fluidis,  quorum  ipsae  partes  quondam 
fuissent,  separatae,  concorporantur. 

Affinitatis  chemicse  quoque  efficacia  in  or¬ 
bem  materialem  potentissima  : — eas  elemen¬ 
torum  materiae  conjunctiones  peculiares,  quae 
tot  t antasque  in  dotibus  rerum  manifestis  di¬ 
versitates  excitant,  superinducens.  Hae  autem 
rerum  junctiones,  quippe  quae  sub  certis  condi¬ 
tionibus,  efficaciae  hujus  principii  faventibus,  for¬ 
matae  sint,  corpora  generant,  quae  non  amplius 
iis  conditionibus  subjecta,  nunc  fere  eo  statu 
manent,  quo  primitus  genita  sunt,  neque  re- 

ciproca  vicissim  actione  ulla  phsenomena  prae¬ 
bent.  Quando  tamen  cunque  haec  corpora 
composita,  sive  natura  sive  arte,  in  eum  per¬ 
ducta  sunt  statum,  quo  illud  principium  agere 
possit,  spectantes  nos  saepe  attonitos  quasi  per¬ 
cutiunt,  stupendis  quae  edunt  phaenomenis, 
miris  qualitatibus  rerum  mutua  actione  geni¬ 
tarum.  Montis  ignivomi  miracula  flammea, 
attractionis  chemicae  effectus  inopinati,  pro¬ 
ventus  violenti,  artis  demum  opera  haud  pauca 
splendidissima,  hujus  rei  exempla  dici  possunt. 

Regni  quoque  animalis  et  vegetabilis  princi¬ 
pia  vitalia,  ambo  motus  origines  sunt;  pos¬ 
terius  inter  particulas  materiae  sibi  proxime  con¬ 
nexas;  prius  et  inter  easdem  et  res  externas. 
Ambo  quoque  miram  potentiam  exercere  vi¬ 
dentur  in  eas  materiae  particulas,  quae  suam 
compaginem  organisatam  constituunt,  solidum 
e  fluidis  confingentia,  iterumque  hoc  in  fluida 
liquantia,  elementorum  demum  compositiones 
cientia,  arte  nusquam  imitabiles.  Quin  ipsa 
compago  animalis,  pro  congerie  materias  haberi 
potest,  in  quam  principium  vitale  imperio 
majore  utitur  scilicet  caeterorum  principiorum 

opera  qu£e  memoravi,  excepto  fortasse  magne- 
tismo,  quam  in  aliam  quamlibet  materiam. 
Est,  ut  ita  dicam,  compendium ;  ubi  materiee 
conditio  ad  arbitrium  permutatur,  per  actionem 
ipsissimorum  principiorum  quibus  in  magno 
suo  Archetypo  mutari  solet.  Omnino  tamen  e 
materia  existentia  animalis  pendet :  ultra  unum 
momentum  ex  orbe  materiali  sejunctum,  sub¬ 
sistere  non  potest.  Inde  solum  materiem  de¬ 
rivare  potest,  de  qua  evolvantur  ea  principia  con¬ 
nexui  principii  vitalis  cum  materia  necessaria. 

Lux  autem  regno  vegetabili  prorsus  neces¬ 
saria  existit ;  ideoque  animali ;  ab  illo  enim  hoc 
aut  directe  aut  indirecte  alimentum  suum  de¬ 
ducit.  Luci  elegantem  colorum  diversitatem 
natura  debet :  Lux  mentem  humanam  cum 
'  rebus  naturse  externis  amplissimo  nexu  visus 
conjungit. 

Magnetica  vis  non  causa  motus  existit,  nisi  . 
paucis  naturis  in  quas  imperium  suum  exercet, 
siquando  positus  earundem,  cseterorum  princi¬ 
piorum  opera,  mutatus  fuerit.  Positu  pecu¬ 
liari  quem  corpora  quaedam,  efficaciae  hujus 
principii  subjecta,  assumunt,  homini  commodo 

insigni  fit,  quippe  qui  ei  facultatem  praestet 
motuum  nonnullorum  definitorum  sub  certis 
conditionibus,  aut  a  perfecta  fere  rerum  inter 
se  invicem  quae  eum  dirigere  debent  similitu¬ 
dine,  aut  a  commercio  inter  easdem  ac  mentem 
ejus  valde  circumscripto  vel  pene  interrupto, 
nascentibus. 

His  paucis  de  munere  perutili  reliquorum 
principiorum  propositis,  restat  ut  paulo  ex¬ 
actius  de  electricitate,  alio  nempe  principio 
atque  hujus  dissertationis  proprio  argumento, 
agam  :  ea  tamen  forma  Galvani  nomen  ferente, 
impraesentiarum  e  cogitatis  nostris  exclusa. 

Hoc  principium,  caloris  instar,  omnem  na¬ 
turam  pervadit,  nec  aliter  manifestari  solet, 
utpote  quod  frictione,  et  processu  actionum 
chemicarum  evolvatur.  Operationes  autem  ejus 
sensibus  nostris  plerumque  minus  manifestae 
sunt ;  atque  phaenomena  quibus  inaequalis  ejus 
distributio  dat  originem,'  rarius  -  obveniunt. 
Quando  tamen  occurrunt,  ingenio  longe  vivi¬ 
diore  sunt,  animumque  fortius  percellunt : 
quin  materiae  mutationes  quas  efficiunt,  multo 
rapidiores,  dicto  etiam  citiores  sunt.  Si  qui- 

dem  homini  daretur,  materiae  ordinationes 
artificiosas  componere,  quales  huic  elemento 
copiosius  evolvendo  sufficerent ;  illud  procul 
dubio  potentissimum  ei  instrumentum  fieret, 
quo  materiae  conditiones  mutare  posset.  Prop¬ 
ter  enim  magnam  celeritatem  qua  distributio 
ejus  aequalis  per  corpora  restituitur,  atque  in¬ 
gentem  idcirco  copiam,  qu^  per  corpus  afficien¬ 
dum  citius  dicto  transit  inter  reditum  ejus  ad 
immensam  Telluris  molem  attrahentem, '  cohae- 
rentiam  atque  affinitatem  chemicam  quibus  cor¬ 
pus  eo  trajectum  constitutionem  suam  debet, 
poten  tissime  subvertit.  Quum  haud  aliter  ac 
caloris,  certa  portio  hujus  elementi  per  com¬ 
pages  organisatas  animalium  et  vegetabilium 
transmittitur,  vitamque  earum  perdit,  veri 
simillimum  est,  eadem  ratione  cohaerentiam  et 
affinitatem  chemicam  de  quibus  structura 
earum  pendet,  afficere.  Ad  hoc  enim  confir¬ 
mandum  reputandum  est  cum  tam  magna  vis 
fluminis  Electrici  per  aliquam  partem  corporis 
animalis  transmittitur,  ut  vitam  hujus  corrum¬ 
pat,  eam*  portionem  materiae  organicae  trajec¬ 
tam  multo  citius  putrescere  incipere,  quam 

si  alia  qualibet  ratione  vitalitate  sua  privata 
fuisset.  Idem  quoque  extendi  potest  ad  ali¬ 
quam  partem  compaginis  animalis,  quge  vitam 
suam  amiserit,  principii  vitalis  actioni  praeter 
solitum  subjecta,  veluti  in  inflammatione  vio¬ 
lenta. 

Effectus  Electricitatis  in  plantas  e  terra  in  ollis 
crescentes,  a  Dom.  Manbray  Edinburgi  experi¬ 
mento  tentati  sunt.  Duas  Myrtos  virtute  elec¬ 
trica  imbuit,  quo  facto  ramusculos  et  flores 
uberius,  quam  eaedem  arbusculae  aura  intac¬ 
tae  promisere.  Doctissimus  Abbas  Nolletus,  de 
eo  experimento  certior  factus,  iterare  voluit. 
Duas  ollas  hortulanas  terra  implevit,  cui  semi¬ 
na  ejusdem,  generis  inseverat.  Eandem  curam 
utrique  impertiit,  sed  alteram  per  dies  quin¬ 
decim  aura  Electrica  duabus,  tribus,  aliquando 
quatuor  horis  quotidie  afficiebat.  Haec  qui¬ 
dem  olla  Electricitatem  recipiens,  semper  ger¬ 
mina  aliquot  biduo  vel  triduo  ante  alteram 
monstravit,  atque  intra  datum  aliquod  tempus 
plures  et  florentiores  frondes  emisit,  quae  res 
eum  adduxit,  ut  putaret  virtutem  electricam 
in  germinibus  pandendis  evolvendisque  mul- 

tum  adjuvare ;  atque  eadem  ratione  plantae 
incrementum  promovere.  Haec  experimenta 
postea,  et  eodem  semper  eventu  repetita  fu¬ 
erunt. 

Idem  ingeniosus  experimentator  corpus  ani¬ 
male  quoque  vi  Electricae  subjecit.  Paria  di¬ 
versorum  animalium  felium,  columbarum,  et 
similium  seorsim  ponderavit ;  tum  utriusque 
paris  alterum  per  quinque  horas  Electricitate 
affecit,  iterumque  ponderavit.  Felis  Electrici¬ 
tate  imbuta  fere  65  vel  66  granis  socia  sua  levior 
facta  est ;  Columba  25  vel  38  granis. 

Quo  melius  constaret  differentiam  non  a 
temperamento  singularum  bestiolarum  proprio 
provenisse ;  experimenta  sic  iteravit,  ut  jam 
animal,  antea  non  Electricitate  affectum,  eo 
elemento  vicissim  imbueret,  altero  relicto ;  quo 
facto,  levibus  quibusdam  variationibus  omissis, 
bestia  Electrisata  semper  levior  inventa  est. 

Adolescens  atque  adolescentula  inter  vigesi¬ 
mum  trigesimumque  annum  eetatis  nati,  per 
quatuor  horas  deinceps  hoc  ritu  Electricitati 
subjecti  plures  sui  ponderis  uncias  amiserant, 
quam  eo  elemento  non  affecti  amisissent.  An- 

notatum  est,  eos  hac  ratione  imbutos  nullum 
incommodum  omnino  passos  esse  nisi  quod 
sese  paullo  fatigatos,  et  appetitum  cibi  aliquan¬ 
tum  auctum,  sentirent. 

Actio  generalis  Electricitatis  in  corpus  ani¬ 
male  heec  est.  Auget  motum  sanguinis  in  vasis 
capillaribus  circa  summam  cutem,  necnon  in 
glandulis ;  quia  genus  nervosum  stimulat,  et 
miram  exercet  facultatem,  quam  Cl.  Abbas 
Nolletus  primus  reperit,  fluxum  humorum  per 
tubos  capillaceos  faciliorem  et  copiosiorem  red¬ 
dendi.  Scintillae  e  lingua,  partibusque  vicinis 
elicitae  salivationem  abunde  movent.  Si  aeger 
in  sella  secundum  artem  sejuncta  insistat,  aura 
Electrica  impleatur,  perspiratio  semper  obser¬ 
vatur  supra  modum  circa  pedes  profusa  esse, 
atque  ipse  in  plantis  sensum  caloris  experitur. 
Hoc  fortasse  provenit  e  materia  electrica  ibi  ube¬ 
rius,  propter  impetum  naturalem  tellurem  ver¬ 
sus,  accumulata. 

Primo  in  Paralysi  Electricitas  adhibita  est, 
atque  plurima  ejus  morbi  exempla,  per  multos 
annos  medicum  frustrata,  ac  pertinacissimi  gene¬ 
ris,  hoc  remedia  sanata  fuisse  dicebantur.  Rei 

autem  novitate  adducti  homines  jam  spem  de 
ejus  efficacia  nimis  ardentem  concipere  coepe¬ 
rant,  imo  virtutes  longe  supra  merita  asstima ve¬ 
rant.  Primus  Paralyticus  cui  hoc  auxilium  ad¬ 
motum  est,  a  Dom.  Jallabert  Genevensi  pe¬ 
nitus  sanatus  esse  traditur.  Inventum  est,  ta- 
men,  eum  solummodo  levatum  esse,  nec  nisi  eo 
tempore  quo  adfuit  Electricitas ;  postea  vero  in 
statum  solitum  recidisse.  Quanta  igitur  cau¬ 
tione  opus  est,  antequam  quodlibet  novum  re¬ 
medium,  ex  virtutibus  ejus  imputatis,  in  Mate¬ 
riam  Medicam  recipiamus. 

Electricitas  tamen  auxiliis  medicinse  unum 
minime  contemnendum  adjecit.  In  amenor¬ 
rhoea  inventa  est  utilissima,  profluvium  a  vas¬ 
culis  uteri  capillaribus  vehementer  promovendo. 
In  Rheumatismo  chronico  curando  quoque 
aliquando  efficax  est.  Hujus  morbi  exemplum 
vidi,  ab  alternis  frigoris  calorisque  prope  furnum 
vicissitudinibus  ortum,  a  Doctissimo  Doctore 
Jacobo  Hamilton  in  Valetudinario  Nosocomii 
Edinburgensis  hoc  remedio  sanatum.  Amaurosi 
quoque  felicissime  adhibitam  compluria  exem¬ 
pla  Domini  Hey  Leodenis  testantur.  Doctor 

Watsok  in  Actis  Philosophicis  anni  1763,  Te¬ 
tanum  universum  usu  Electrici  tatis  prorsus  sa¬ 
natum  memoriae  tradidit.  Puella  fuit  fere  sep¬ 
tennis  Orphanotrophii  alumna,  quae  primo  mor¬ 
bo  quodam  verminoso  affecta  fuit,  deinde  ri¬ 
gore  musculorum  universo,  adeo  ut  corpus  ca- 

« 

da  ver  magis  quam  corpus  vivum  referat.  Am¬ 
plius  mense  hanc  miserandam  conditionem  to¬ 
leraverat.  Omnibus  consuetis  remediis  frus¬ 
tra  tentatis,  medicus  ille  electricitatem  ex¬ 
pertus  est  atque  per  intervalla  in  ea  perse¬ 
veravit  ad  secundum  usque  mensem.  Omnes 
musculi  corporis  tum  flexiles  fiebant,  voluntati 
parentes,  adeo  ut  aeger  se  non  tantum  erectam 
sustinere  valeret,  sed  ut  alii  id  aetatis  pueri,  am¬ 
bulare  et  currere.  Dom.  Lovet,  qui  virtutes 
electricitatis  in  multis  morbis  summis  laudibus 
cumulat,  confirmat  eam  Odontalgiam  saepe  mo¬ 
mento  sanare,  neque  unum  se  meminisse  ex¬ 
emplum  quo  vel  una  sexagesima  horae  parte 
post  operationem  aeger  de  dolore  questus  esset. 
Idem  auctor  est,  eam  morbos  hystericos  raro 
non  fugavisse,  quando  his  pedes  frigent.  Quin 
si  eidem  scriptori  credamus,  sanat  Inflammati- 


l 


DE  ELECTRICITATE.  15 

ones,  Gangrsenam  sistit,  Fistulam  Lachryma- 
lem  tollit,  sanguinem  sub  cute  effusum  dissipat. 

I 

Sed  laudationes  Domini  Lovet ;  neque  minus 
JoANNis  Wesley,  summa  cautione  et  “  cum 
grano  salis”  audiendae  sunt.  Hic  quidem  li- 

i  ' 

teris  tradit  auditum,  surdo  a  matre  usque  Elee- 
tricitate  datum  :  quin  Phthisin  pulmonalem  ge¬ 
nuinam  eodem  remedio  fugatam  narrat. 

Audiamus  vero  quid  De  Haen,  sui  tempo¬ 
ris  medicus  celeberrimus,  de  hac  medicina  scrip¬ 
serit.  Postquam  ea  per  sexennium  usus  fuerat, 
pronuntiat  auxiliorum  artis  fere  pretiosissi¬ 
mum  esse,  et  quamvis  ssepe  frustra  adhibitum 
fuerit,  ssepe  tamen  multum  solatii  prsebuisse, 
ubi  omnia  alia  inutilia,  inventa  sunt.  Porro 
nunquam  in  Chorea  sancti  Viti”  sananda  spem 
ei  fefellisse. 

Materias  illius  quas  pilos  format,  secretionem 
Electricitas  promovet,  etiam  pilos  in  partibus 
olim  calvis  renasci  cogit. 

Ut  auxilium  medicum,  tribus  diversis  modis 
Electricitas  exhiberi  potest.  1°  Corpus  Elec- 
tricitate  simpliciter  repletur,  quando  aliis  hujus 
attractoribus  sejunctum,  auram  recipit.  2° 

Flumen  Electricum  e  corpore  elicitur  sub  forma 
sciNTiLLAiiUM  opera  mucronis  cujusdam,  sive 
is  metallicus,  sive  ligneus  sit.  3'"  Corpus  pars 
communicationis  inter  superficiem  exteraam 
et  internam  Phialas  Lugdunensis  fit,  atque  ic¬ 
tus  accipit. 


FINIS. 


